
Tisztelt Képviselő-testület !

A hulladékról szóló 2012. évi CLXXXV. törvény, a közszolgáltató kiválasztásáról és a hulladékgazdálkodási közszolgáltatási szerződésről szóló 317/2013. (VIII.28.) Korm. rendelet 2016. április 1-jétől hatályba lépett módosításai, valamint az állami hulladékgazdálkodási közfeladat ellátására létrehozott szervezet kijelöléséről, feladatköréről, az adatkezelés módjáról, valamint az adatszolgáltatási kötelezettségek részletes szabályairól szóló 69/2016. (III. 31.) Korm. rendelet előírásai szükségessé teszik a Közszolgáltatóval kötött Közszolgáltatási Szerződés módosítását.
[bookmark: _GoBack]A hivatkozott jogszabályok alapján az alábbiakban felsoroltak indokolják a módosítást:
· 2016. április 1-től a közszolgáltatási díj beszedésére és az ezt követően keletkezett kintlévőségek kezelésre a Nemzeti Hulladékgazdálkodási Koordináló és Vagyonkezelő Zártkörűen Működő Részvénytársaság (továbbiakban: Koordináló szerv) jogosult. A közszolgáltató részére a Koordináló szerv a közszolgáltatási szerződésben rögzített feladataiért szolgáltatási díjat fizet. 
· a közszolgáltatónak megfelelőségi véleményt kell beszereznie
· a közszolgáltató valamennyi haszonanyagot köteles a Koordináló szerv által kijelölt szervezetnek átadni,
· 2016. július 1. napjától a haszonanyag-értékesítésből eredő bevétel a Koordináló szervet illeti meg.
· 2016. július 1. napjától a szolgáltatási díjban a hulladékgazdálkodási közszolgáltatás teljes közvetlen költsége megtérítésre kerül 
Kérem a Tisztelt Képviselő-testületet, hogy a Közszolgáltatási Szerződés 2. számú módosítását az előterjesztés melléklete szerint szíveskedjen jóváhagyni. 

Határozati javaslat:

Martfű Város Önkormányzata Képviselő-testületének
……./2016.(………) határozata

a Hulladékgazdálkodási Közszolgáltatási Szerződés 2. számú módosításáról

Martfű Város Önkormányzatának Képviselő-testülete megtárgyalta a Hulladékgazdálkodási Közszolgáltatási Szerződés 2. számú módosítására vonatkozó előterjesztést, melyet e határozat melléklete szerint jóváhagy.

Felhatalmazza a polgármestert a Hulladékgazdálkodási Közszolgáltatási Szerződés 2. számú módosításának aláírására.

Erről értesülnek:
1. JNSZ Megyei Kormányhivatal
2. Valamennyi képviselő helyben
3. Martfűi Városfejlesztési, Ingatlankezelői és Hulladékgazdálkodási Szolgáltató Önkormányzati Nonprofit Kft
4. Városfejlesztési és üzemeltetési iroda
5. irattár

Martfű, 2016. április 13.
Dr. Papp Antal 
polgármester

